የአበርገሌን ወርቅ እንደጠጠር ከመታየት የሚታደገው አሠራር ከወዴት ይሆን?
ባሕር ዳር፡ ሚያዝያ 29/2012 ዓ.ም (አብመድ) በዋግ ኽምራ ብሔረሰብ አስተዳደር አበርገሌ ወረዳ የሚገኙ ቀበሌዎች የወርቅ ሀብት መገኛ ናቸው፡፡ በተለይ በኽምጠኛ ቋንቋ ‘ዊርቀ ዲቭኑ’ የሚል የቆየ የአካባቢው ነዋሪዎች ስያሜ የተሰጣት ቀበሌ ወርቅ ምድር ትባላለች፡፡ ዊርቀ ዲቭኑ ወርቅ የተቀበረባት ቦታ የሚል አቻ የአማርኛ ፍች አለው፡፡ የአካባቢው አስተዳደር በይፋ ‘‘ከ1990ዎቹ ወዲህ ወርቅ መኖሩ ተረጋግጧል’’ ይበል እንጂ የቀበሌው ስያሜ ከዚያ በፊትም እንደነበር የሚያመላክቱ ማስረጃዎች አሉ፡፡በወል መሬቶች እና በግለሰቦች የእርሻ ማሳ መጠኑ ያልታወቀ የወርቅ ማዕድን ግለሰቦች ሲያወጡ አብመድ በአካል ተመልክቷል፡፡ ነገሩ ግን ወርቅን እንደጠጠር ካለበት አለማንሳት፣ ዘመናዊ አብመድ ካነጋገራቸው የወርቅ ማዕድን አውጭ ወጣቶች መካከል አቶአ ለለ ተክለሃይማኖ ‘‘ወርቅ የማውጣቱ ሥራ እጅግ ባህላዊ ነው’’ ብሏል፡፡ ቀኑን ሙሉ በአካፋና ዶማ እየቀጠቀጡ ግምታዊ የወርቅ ፍለጋ ሥራን ስለሚያከናውኑ አድካሚ ቢሆንም በቀላሉ ወርቁ ሲገኝ ደግሞ ማካካስ እንደሚያስችላቸው ተናግሯል፡፡ በሰው ጉልበት ብቻ የሚደረገው የወርቅ ማውጣት ሥራ በቂ ያለመሆን፣ የተደራጀ የማውጣት አካሄድ አለመኖርና ዘመናዊ መሣሪያዎችን በመጠቀም ማውጣት ባለመቻሉ ሀብቱን በአግባቡ መጠቀም አለመቻላቸውን ነው የተናገረው፡፡ መንግሥትም ሆነ ባለሀብቶች ወደ ወረዳው ገብተው ለመሥራት ፍላጎት ከሌላቸው በርካታ የወረዳው ወጣቶች ተደራጅተው እንዲሠሩ ዘመናዊ የወርቅ ማመላከቻና ማውጫ መሣሪያዎች በብድር እንዲሰጣቸው ጠይቀዋል፡፡አቶ አበራ ወልደሰንበት በእርሻ ማሳቸው ክምችቱ በውል ያልተወቀ የወርቅ ማዕድን እንዳለ ይናገራሉ፡፡ ከ2003 ዓ.ም ጀምሮ የእርሻ ማሳቸው ቀንና ማታ በድብቅ እየተቆፈረ ለሕገ ወጥ ወርቅ አውጭዎች ሲሳይ መሆኑንም ይናገራሉ፡፡ ለመከላከል ባደረጉት ጥረት ማንነታቸው በግልጽ ባልታወቁ ሰዎች ከፍተኛ ጉዳት ደርሶባቸው አሁን በራሳቸው ማሳ የፈሰሰውን ወርቅም ማውጣት አይችሉም፡፡የተለያዩ የመንግሥት እና የግል ባለሀብቶች የእርሻ ማሳቸውን ለማልማት ጠይቀው ካሳ ከፍለው እንዲወስዱ ግለሰቡ ቢፈቅዱም በሕጋዊ መንገድ ካሳ ከፍሎ የሚወስድ አልተገኘም፡፡የአካባቢው አርሶ አደሮች ተደራጅተው ዘመናዊ ወርቅ ማውጫ መሣሪያ እንዲኖር ባለመሠራቱ አስፈላጊውን ጥቅም ማግኘት እንዳልቻሉ ለአብመድ ተናግረዋል፡፡